
2                                                      DR.30.03.2017                                                       

 

2009, nombor empat, 2011, nombor empat; 2013, nombor lima; 2015, nombor empat. 
Apakah kita mampu pada tahun ini untuk menjadi juara kembali? 

Brig. Jen. Khairy Jamaluddin: Terima kasih, Ahli Yang Berhormat. 
Semestinya sasaran rasmi untuk Sukan SEA tahun 2017 adalah untuk negara Malaysia 
muncul sebagai juara keseluruhan bagi Sukan SEA yang kita yang menjadi tuan rumah. 

Itulah sebab kita telah pilih nama Program Kita Juara untuk persiapan atlet kita. 
Manakala kontinjen atlet para kita untuk Sukan Para ASEAN kita sasarkan untuk menjadi 
naib juara bagi Sukan Para ASEAN 2017. 

Dalam usaha kita dinobatkan sebagai juara keseluruhan bagi temasya Sukan 
SEA, kontinjen negara perlu memenangi sekurang-kurangnya ataupun melebihi 100 
pingat emas. Ini berdasarkan kepada unjuran, sasaran dan juga penilaian kita terhadap 
saingan kita dan antara negara-negara yang mampu memberi saingan yang hebat 
adalah negara Thailand yang menjuarai beberapa edisi sebelum ini dan juga Vietnam. 

Melalui Majlis Sukan Negara, kita melaksanakan Program Kita Juara yang telah 
bermula pada September 2015 di mana tiga fasa akan dilalui, fasa pertama dan fasa 
kedua telah pun selesai. Sehingga kini Program Kita Juara ini mempunyai seramai 850 
atlet dan 139 jurulatih dari 38 jenis sukan yang sedang melalui pendedahan dan juga 
pertandingan dan latihan. Ada yang ada di sini, ada yang ada di luar negara dan banyak 
penekanan kita berikan kepada persiapan atlet ini untuk mencapai sasaran yang telah 
ditetapkan. 

■1010 

Melalui program ini juga kita melibatkan Persatuan Sukan Kebangsaan, kita 
mahu supaya mereka diperkasakan ataupun empowered dan sebuah Jawatankuasa 
Kerja Majlis Sukan Negara dan Persatuan Sukan Kebangsaan telah pun ditubuhkan agar 
latihan dan pendedahan yang diberikan kepada atlet dan jurulatih ini dapat juga 
diselaraskan dengan segala usaha yang dijalankan oleh Persatuan-persatuan Sukan 
Kebangsaan. 

Jadi bagi saya dengan segala persiapan yang telah pun dijalankan daripada 
tahun lepas lagi dan juga pencungkilan atlet pelapis baru insya-Allah sasaran ini akan 
kita capai pada bulan Ogos dan bulan September nanti. 

Tuan Yang di-Pertua: Yang Berhormat Kota Bharu. 

Dato’ Takiyuddin bin Hassan [Kota Bharu]: Terima kasih, Tuan Yang di-
Pertua. Soalan saya pertamanya, sejauh mana penyertaan atlet kita secara serius dalam 
SEA Games Kuala Lumpur 2017 diambil kira sebagai persiapan untuk penyertaan dalam 
Sukan Commonwealth 2018. Kedua, adakah negara kita mengambil bahagian dalam 
Sukan Olimpik Musim Sejuk di PyeongChang, South Korea 2018 juga, terima kasih. 

Brig. Jen. Khairy Jamaluddin: Terima kasih, daripada Ahli Yang Berhormat 
daripada Kota Bharu. Dasar sukan dan juga dasar Kementerian Belia dan Sukan adalah 
untuk kita melihat Sukan SEA ini sebagai satu platform untuk terutamanya atlet-atlet 
pelapis kita diberikan pendedahan awal di temasya serantau Asia Tenggara sebelum 
mereka diberikan peluang untuk bertanding di peringkat yang lebih tinggi lagi seperti 
Sukan Asia dan Sukan Commonwealth yang akan dianjurkan pada tahun depan. Sukan 
Asia di Jakarta dan Sukan Commonwealth di Gold Coast, Australia. 

Sebab itulah Sukan SEA ini adalah sukan untuk kita mendedahkan bakat-bakat 
muda, bakat-bakat baru. Sebagai contoh, atlet-atlet terbaik kita yang boleh dikatakan di 
peringkat dunia mereka tidak dipertandingkan di Sukan SEA contohnya Dato' Lee Chong 
Wei dia tidak akan main di Sukan SEA. Kita akan hantar pelapis kita untuk main di Sukan 
SEA. Sama juga dengan Datuk Nicol Ann David, dia tidak akan main di Sukan SEA, kita 
akan hantar pelapis kita. Sama juga dengan hoki, hoki tradisinya kita hantar pasukan 
junior kita untuk main hoki. Mereka pun boleh mampu menang pingat emas. 

Jadi, bagi saya untuk pendedahan ke Sukan Asia dan Sukan Commonwealth 
dia bermula dengan Sukan SEA. Sukan SEA ini walaupun ada juga atlet kita yang 
bertaraf dunia disebabkan mereka tidak ada pertandingan lain mereka balik untuk tanding 
di Sukan SEA contohnya Mohd Azizulhasni bin Awang, insya-Allah dia akan bertanding 
di Sukan SEA tetapi polisi kita kebanyakannya adalah untuk mendedahkan atlet pelapis 
kita melalui Sukan SEA supaya mereka bersedia untuk berdepan dengan cabaran yang 
lebih besar lagi melalui Sukan Commonwealth dan Sukan Asia dan Sukan Olimpik. 

Untuk makluman Ahli Yang Berhormat, mengenai Sukan Olimpik Musim Sejuk 
ataupun Winter Olympics 2018 dan 2022. Kita sedang cuba melayakkan diri untuk tiga 
sukan iaitu hoki ais, luncur ais dan alpine ski. Di mana kita sudah mempunyai pasukan 



2009, nombor empat, 2011, nombor empat; 2013, nombor lima; 2015, nombor empat. Apakah kita mampu pada tahun ini untuk menjadi juara kembali?. Brig. Jen. Khairy Jamaluddin: Terima kasih, Ahli Yang Berhormat. Semestinya sasaran rasmi untuk Sukan SEA tahun 2017 adalah untuk negara Malaysia muncul sebagai juara keseluruhan bagi Sukan SEA yang kita yang menjadi tuan rumah. Itulah sebab kita telah pilih nama Program Kita Juara untuk persiapan atlet kita. Manakala kontinjen atlet para kita untuk Sukan Para ASEAN kita sasarkan untuk menjadi naib juara bagi Sukan Para ASEAN 2017. Dalam usaha kita dinobatkan sebagai juara keseluruhan bagi temasya Sukan SEA, kontinjen negara perlu memenangi sekurang-kurangnya ataupun melebihi 100 pingat emas. Ini berdasarkan kepada unjuran, sasaran dan juga penilaian kita terhadap saingan kita dan antara negara-negara yang mampu memberi saingan yang hebat adalah negara Thailand yang menjuarai beberapa edisi sebelum ini dan juga Vietnam. Melalui Majlis Sukan Negara, kita melaksanakan Program Kita Juara yang telah bermula pada September 2015 di mana tiga fasa akan dilalui, fasa pertama dan fasa kedua telah pun selesai. Sehingga kini Program Kita Juara ini mempunyai seramai 850 atlet dan 139 jurulatih dari 38 jenis sukan yang sedang melalui pendedahan dan juga pertandingan dan latihan. Ada yang ada di sini, ada yang ada di luar negara dan banyak penekanan kita berikan kepada persiapan atlet ini untuk mencapai sasaran yang telah ditetapkan. #1010. Melalui program ini juga kita melibatkan Persatuan Sukan Kebangsaan, kita mahu supaya mereka diperkasakan ataupun empowered dan sebuah Jawatankuasa Kerja Majlis Sukan Negara dan Persatuan Sukan Kebangsaan telah pun ditubuhkan agar latihan dan pendedahan yang diberikan kepada atlet dan jurulatih ini dapat juga diselaraskan dengan segala usaha yang dijalankan oleh Persatuan-persatuan Sukan Kebangsaan. Jadi bagi saya dengan segala persiapan yang telah pun dijalankan daripada tahun lepas lagi dan juga pencungkilan atlet pelapis baru insya-Allah sasaran ini akan kita capai pada bulan Ogos dan bulan September nanti. Tuan Yang di-Pertua: Yang Berhormat Kota Bharu. Dato' Takiyuddin bin Hassan [Kota Bharu]: Terima kasih, Tuan Yang di- Pertua. Soalan saya pertamanya, sejauh mana penyertaan atlet kita secara serius dalam SEA Games Kuala Lumpur 2017 diambil kira sebagai persiapan untuk penyertaan dalam Sukan Commonwealth 2018. Kedua, adakah negara kita mengambil bahagian dalam Sukan Olimpik Musim Sejuk di PyeongChang, South Korea 2018 juga, terima kasih. Brig. Jen. Khairy Jamaluddin: Terima kasih, daripada Ahli Yang Berhormat daripada Kota Bharu. Dasar sukan dan juga dasar Kementerian Belia dan Sukan adalah untuk kita melihat Sukan SEA ini sebagai satu platform untuk terutamanya atlet-atlet pelapis kita diberikan pendedahan awal di temasya serantau Asia Tenggara sebelum mereka diberikan peluang untuk bertanding di peringkat yang lebih tinggi lagi seperti Sukan Asia dan Sukan Commonwealth yang akan dianjurkan pada tahun depan. Sukan Asia di Jakarta dan Sukan Commonwealth di Gold Coast, Australia. Sebab itulah Sukan SEA ini adalah sukan untuk kita mendedahkan bakat-bakat muda, bakat-bakat baru. Sebagai contoh, atlet-atlet terbaik kita yang boleh dikatakan di peringkat dunia mereka tidak dipertandingkan di Sukan SEA contohnya Dato' Lee Chong Wei dia tidak akan main di Sukan SEA. Kita akan hantar pelapis kita untuk main di Sukan SEA. Sama juga dengan Datuk Nicol Ann David, dia tidak akan main di Sukan SEA, kita akan hantar pelapis kita. Sama juga dengan hoki, hoki tradisinya kita hantar pasukan junior kita untuk main hoki. Mereka pun boleh mampu menang pingat emas. Jadi, bagi saya untuk pendedahan ke Sukan Asia dan Sukan Commonwealth dia bermula dengan Sukan SEA. Sukan SEA ini walaupun ada juga atlet kita yang bertaraf dunia disebabkan mereka tidak ada pertandingan lain mereka balik untuk tanding di Sukan SEA contohnya Mohd Azizulhasni bin Awang, insya-Allah dia akan bertanding di Sukan SEA tetapi polisi kita kebanyakannya adalah untuk mendedahkan atlet pelapis kita melalui Sukan SEA supaya mereka bersedia untuk berdepan dengan cabaran yang lebih besar lagi melalui Sukan Commonwealth dan Sukan Asia dan Sukan Olimpik. Untuk makluman Ahli Yang Berhormat, mengenai Sukan Olimpik Musim Sejuk ataupun Winter Olympics 2018 dan 2022. Kita sedang cuba melayakkan diri untuk tiga sukan iaitu hoki ais, luncur ais dan alpine ski. Di mana kita sudah mempunyai pasukan.